EkBass/fiwiki-20250220-pages-articles huggingface dataset:
Hietamäki (Mietoinen)

Hietamäki on kylä Mynämäen kunnan Mietoisissa, Varsinais-Suomessa. Se sijaitsee Laajoen länsirannalla. ==Historia== Kylän alueella sijaitsi asutus- ja kauppapaikka ilmeisesti jo rautakaudella.Perälä: Mynämäki 1260–1960, s. 17 Suomen muinaismuistoyhdistyksen aikakauskirjassa vuonna 1887 julkaistun Juho Sjörosin artikkelin mukaan kylässä sijaitsevalla Kappelinmäellä on ollut lukuisia muinaishautoja.Sjöros: Muinaismuistoja Mynämäen kihlakunnasta, s. 99 Maankohoamisen perusteella ne kaikki on ajoitettu aikaisintaan rautakautisiksi., jolloin kylän alue oli aivan meren rannalla, Mynälahden pohjukassa ja Laajoen suulla.Herrala: Kokonaan kadonnut kappeli, s. 9–10 Mynämäen kirkon alue oli jo tuolloin jäänyt maankohoamisen vuoksi Laajoen Raukkaan kosken yläpuolelle. Siksi Mynälahden kaupallisen ja vanhimman kirkollisen keskuksen on ajateltu olleen nykyisen Hietamäen ja siitä noin kilometrin verran kaakkoon sijaitsevien Pyheen ja Valaskallion kylien alueella.Kari Uotila: Arkeologian tavoitteena tuhat vuotta kartanon historiaa, s. 47. Teoksessa: Nurminen (toim.): Saaren kartano Mynämäellä Varhaisin kirjallinen tieto Hietamäen kylästä on vuodelta 1366, jolloin kylässä sijainnut Hietamäen kappeli mainitaan ensimmäistä kertaa Turun tuomiokirkon Mustakirjassa. Toiminta kirkossa lakkautettiin 1700-luvulla ja kirkko jäi lahoamaan. Lopullisesti kappeli tuhoutui 1920-luvulla kun sen paikalle kaivettiin soranottoalue.Herrala: Kokonaan kadonnut kappeli, s. 9Lahtinen: Mietoinen ja muu maailma Hietamäen kylässä tiedetään jo 1500-luvulla olleen kolme tilaa.Kauko-Vainio: Mietoisten kulttuurimaisema ja vanha rakennuskanta, s. 58 Kartano-nimisestä tilasta muodostettiin Vehmaan komppanian säteri 1600-luvulla, jonka jälkeen se oli vauraan Gyllenflög-suvun hallussa. Tiloista toinen taas oli alun perin Turun tuomiokirkon Pyhän Henrikin lahjoitustila ja myöhemmin Fleming-suvun omistuksessa. Kolmannen tilan omistus oli ensin de la Gardie -suvulla ja myöhemmin Oxenstiernan suvulla. Tilat yhdistettiin vuonna 1843 Ravean kartanoksi. Kylän alue kuului vuoteen 1935 asti Mynämäen kuntaan, kunnes se liitettiin Mietoisiin. Vuosisadan vaihteessa kylän alueella oli myös kaksitoista kartanon torppaa, joista valtaosa itsenäistyi 1930-luvulla. ==Palvelut== Kylän tuntumassa, tosin Antikkalan kylän alueella on sijainnut Pyheen sahan sahalaitos sekä mylly.Kauko-Vainio: Mietoisten kulttuurimaisema ja vanha rakennuskanta, s. 46 Molemmat ovat kuitenkin nykyään jo hävinneet. Nimestään huolimatta myös Hietamäen lakkautettu asema sijaitsee viereisen Ravean kylän alueella.Kauko-Vainio: Mietoisten kulttuurimaisema ja vanha rakennuskanta, s. 132–133 ==Kylä nykyään== Hietamäen kylä katsotaan nykyään muiden ympäröivien kylien tavoin osaksi Pyheen taajamaa. Taajama-alueelle rakennetaan myös uusia taloja Laajoen rantaan rajoittuvalle Hietamäenrannan omakotitaloalueelle. Pohjoisemmilta osiltaan kylä on kuitenkin säilyttänyt maaseutumaisen ilmeensä. Kylän pohjoisosa on pääasiassa aukeaa peltoa ja suurin osa taloista on sijoittunut kylän poikki kulkevan Hietamäentien varteen. ==Lähteet== * * * * * * ===Viitteet=== Luokka:Mietoisten kylät
Mithridates IV (Pontos)

Mithridates IV Filopator Filadelfos (, noin 159 eaa. – noin 151/150 eaa.) oli antiikinaikainen Pontoksen kuningas. Hän oli luultavasti edeltäjänsä Farnakes I:n nuorempi veli. Hänen lyhyen hallituskautensa aikana Pontos kukoisti. Mithridates IV vältti konfliktia Rooman kanssa. Hänet mainitaan Rooman Capitoliumilta löytyneessä piirtokirjoituksessa Rooman kansan liittolaisena. Mithridateen kerrotaan myös auttaneen Pergamonin Attalos II:ta sodassa Bithynian Prusias II:ta vastaan vuonna 155/154 eaa.Cambridge Ancient History s. 132 == Lähteet == * === Viitteet === Luokka:Pontoksen kuninkaat Luokka:Ennen ajanlaskun alkua syntyneet Luokka:150-luvulla eaa. kuolleet
Salvatore Montagna

Salvatore Montagna alias Sal the Iron worker (1971 – 24. marraskuuta 2011, Montreal, KanadaReputed Mobster Salvatore Montagna killed Montreal Gazette ) oli oletettu Bonannon mafiaperheen päällikkö. ==Elämä== Salvatore Montagna syntyi Sisiliassa, mutta muutti nuorena Yhdysvaltoihin. Tällöin Montagnan perhe muutti New Yorkiin Bronxiin. 1980-luvulla teini-ikäinen Montagna liittyi rikollisympyröihin. Hän kohosi sisäpiirin jäseneksi eli ns. sotilaaksi 1990-luvun lopulla, jolloin mafiaperheen päällikkönä oli Joe "Big Joey" Massino. Montagna meni 1990-luvun alussa naimisiin Kellice Gucciardon kanssa, ja he saivat kaksi lasta. Gucciardolla oli sukulaisia muun muassa Gambinon ja Genovesen mafiaperheissä. Pariskunta erosi pian toisen lapsensa kuoleman jälkeen. Tällöin Montagna perusti pienen metallitehtaan Matrix Steel Co, josta Montagna saikin lempinimensä Sal the iron worker (Rautatyöläis-Sal). Noustuaan ns. kapteeniksi eli caporegimeksi Montagna alkoi johtaa bronxilaista ryhmittymäänsä (regimeä). ==Caporegime== Vuonna 2002 Montagna pidätettiin toisen mafioson Patrick DeFilippon ja näiden ryhmien kanssa. Heitä syytettiin laittomien uhkapelien järjestämisestä ja varastetun tavaran välittämisestä. Vuonna 2003 heidät todettiin syyllisiksi ja tuomittiin kolmen vuoden ehdottomaan vankeusrangaistukseen. ==Perheen päälliköksi== Kun Bonannon perheen pitkäaikainen päällikkö Joseph Massino alkoi vasikaksi, perheen pääksi nousi Vincent "Vinny Gorgeous" Basciano. Bascianon ollessa johdossa Montagna kohosi alipäälliköksi pian vapautumisensa jälkeen vuonna 2006. Kun Basciano vangittiin ja joutui syytteisiin muun muassa laittomasta suojelurahan ottamisesta ja uhkapelauksista, Montagna nousi pomoksi. Perheen alipäällikköinä toimi muun muassa Nicholas "Nicky Mouth" Santora ja Anthony "Fat Tony" Rabito. Tällä hetkellä uskotaan, että Basciano antaa vankilasta käsin ohjeita Montagnalle. Montagnan uskottiin vuonna 2008 olevan yhä Bonannon perheen johtaja. Rikkaudestaan huolimatta hän asui suhteellisen vaatimattomassa asunnossa Elmontissa Long Islandilla. Huhtikuussa 2009 Montagna karkotettiin Kanadaan. Marraskuun lopussa 2011 hänet surmattiin Montrealissa. ==Lähteet== Luokka:Yhdysvaltalaiset rikolliset Luokka:Amerikanitalialaiset mafiosot Luokka:Vuonna 1971 syntyneet Luokka:Vuonna 2011 kuolleet
Lee Majors

Lee Majors (23. huhtikuuta 1939) on yhdysvaltalainen näyttelijä. Hän näyttelee muun muassa pääroolia televisiosarjassa Kuuden miljoonan dollarin mies. Lisäksi hän on myös näytellyt muun muassa televisiosarjoissa The Big Valley, Owen Marshall: Counselor at law ja The Fall Guy,"VIP", sekä joissain elokuvissa, kuten Will Penny - yksinäinen, Piraijat - raatelijat, Agency - suuri valtapeli, Takaa-ajo. Hänellä on tähti Hollywoodin Walk of Famella. == Lähteet == == Aiheesta muualla == Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Hollywood Walk of Fame Luokka:Vuonna 1939 syntyneet Luokka:Elävät henkilöt
Perälä (Halikko)

Perälä on kylä Halikon keskiosissa, suunnilleen Vaskion ja Märynummen välissä. Kylän alueeseen kuuluu laajat metsäalueet Märynummen harjun pohjoispäädystä ja pienet peltoalueet Sahankrotti-nimiseen puroon asti. Salo–Aura -tie kulki aikanaan kylän läpi ennen vuoden 1969 tien suoristamista. Perälä on uudisasutuskylä, joka on rakennettu 1300- tai 1400-luvulla. Ensimmäinen varma maininta kylästä on vuodelta 1537. Kylässä oli tuolloin neljä taloa. Isojaossa kylän talojen sijainti ei muuttunut, mutta myöhemmin rakennetut asuintalot sijoitettiin etelämmäs. Kylässä oli ennen Sahankrotin varrella vesimylly. Perälä oli yksi Halikon viidestä kylästä, josta Vaskion saha hankki puutavaransa. Perälässä viljellään edelleen maata, mutta sen niityt on metsitetty. Kylän asutus on kasvusta huolimatta edelleen perinteistä keskittynyttä kyläasutusta. == Lähteet == *Turun maakuntamuseon SARAKUM- projekti: Halikon kulttuuriympäristö ja arvot ===Viitteet=== Luokka:Halikon kylät
Porsche 964

Porsche 964 on Porschen valmistama urheiluauto. Se on 911-mallin toinen sukupolvi. 964-malli esiteltiin vuonna 1989. Virallisesta 964-nimestä huolimatta käytettiin markkinoinnissa edelleen mallinimeä 911. Edeltäjäänsä, 911:ta, verrattuna sen osista 80 % on kokonaan uusia. Puskureita lukuun ottamatta auto kuitenkin muistuttaa ulkonäöltään pitkälti edeltäjäänsä. Suurimmat muutokset näkyivätkin auton tekniikassa. Uusia varusteita olivat mm. ABS-jarrut, ohjaustehostin ja turvatyyny. Vaihteistona esiteltiin uusi Tiptronic-automaattivaihteisto. Myös auton alusta ja jousitus oli kokonaan uusittu. Moottorina käytettiin edelleen ilmajäähdytteistä bokseria, jonka iskutilavuus oli nyt kasvatettu 3,6 litraan (184 kW). Kaikissa moottoreissa oli myös katalysaattori. Auton perusmalli oli takavetoinen Carrera 2, mutta saatavana oli myös nelivetoinen Carrera 4. Tämä oli ensimmäinen kerta kun Porsche tarjosi nelivedon massatuotantona valmistetussa autossa. Nelivetojärjestelmä oli yksinkertaistettu versio Porsche 959:n tekniikasta. Sekä Carrera 2 että 4 olivat saatavana normaalina Coupé-mallina, Targana tai Cabrioletina. Vuodesta 1990 lähtien mallistoon kuului myös Coupé-mallinen Turbo-versio. Turbossa käytettiin 3,3-litraista (3299 cm3) 235 kW:sta moottoria. Myöhemmin Turbonkin iskutilavuus kasvoi 3,6 litraan ja maksimiteho nousi 265 kW:iin. 964-sarjan tuotanto lopetettiin vuonna 1993, jolloin vielä valmistettiin noin 900 kappaleen erä Cabriolet-malliin perustuvaa Speedster- versiota. 964 Luokka:S-segmentin autot Luokka:1980-luvun autot Luokka:1990-luvun autot
Tivoli Seiterä

Tivoli Seiterä oli Lauri Seiterän vuonna 1966 perustama yritys. Lauri ja Johanna Seiterän lapsi Tuomo Seiterä ja hänen vaimonsa Mari Seiterä pitivät tivolia vuodesta 1991 aina sen lopettamiseen 2024 asti. Tivolilla oli viimeisellä tilikaudella 25 työntekijää. Seiterä kulki ympäri Suomea monissa kaupungeissa, mutta maaliskuussa 2024 yritys ilmoitti lopettavansa kiertuetoimintansa. Mari Seiterän mukaan päätöksen taustalla olivat kiertuetoiminnan raskaus ja kausityöntekijöiden vaikea löytäminen. == Laitteet ja pituusrajat == * Kahvikupit, ei pituusrajaa * Karuselli, ei pituusrajaa * Eläinkaruselli, ei pituusrajaa * Keinukaruselli, alle 140 cm * Fanttikaruselli, alle 140 cm * Rekkarata, alle 140 cm * Lohikäärmerata, 100 cm * Safarikaruselli, 100 cm * Autorata, 120 cm * Joy ride, 120 cm * Super- waltzer, 130 cm * Crazy dance, 120 cm * Maailmanpyörä, 130 cm * Xtreme, 140 cm Lähde: == Lähteet == == Aiheesta muualla == *Tivoli Seiterän kotisivut Luokka:Suomen huvipuistot
San Miguel

San Miguel on kaupunki El Salvadorissa. Varsinaisen kaupungin arvioitu asukasluku oli vuonna 2005 noin 180 000, mikä tekee siitä maan toiseksi tai kolmanneksi suurimman kaupungin - se on hyvin tasoissa Santa Anan kanssa. Suurkaupunkialueella oli jo vuonna 2002 yhteensä 252 150 asukasta.Kaupungin oma sivu Kaupunki on merkittävä kahvin, tekstiilien ja kemikaalien tuotannon keskus. Se sijaitsee 107 metriä merenpinnan yläpuolella. Sen lähellä sijaitsee Chaparrastiquen tulivuori. == Lähteet == == Aiheesta muualla == *Kaupungin verkkosivut Luokka:El Salvadorin kaupungit
Breidilä

Breidilä on hajanainen kylä sekä Halikon että Salon alueella. Se oli aikoinaan Halikon enklaavialue Uskelan puolella Halikonlahden rannalla. Breidilän kantatila liitettiin vuonna 1950 Uskelaan, mutta kylän alueita jäi Halikkoon asumaton metsäalue lähellä Paimion rajaa ja puolet muutaman maatilan alueesta Koillis-Halikossa Salon rajan vieressä. Toinen puoli siirtyi osaksi Uskelaa. Breidilä asutettiin jo varhaiskeskiajalla, ennen 1300-lukua. Halikonlahden rannalla olevalla kyläalueella ei ollut kuin Breidilän yksittäistalo. Muut tilat sijaitsivat kylän muilla alueilla. Joensuun kartano omisti koko Breidilän 1770–1940. Breidilän päätalo oli rälssisäteri. Se jaettiin kahteen osaan 1840-luvulla. Uudet talot olivat Meritalo ja Pohjantalo. Talot yhdistyivät jälleen 1800-luvun lopussa ja se on ottanut 1900-luvun alkupuolella nimen Fulkila. ==Lähteet== Luokka:Halikon kylät Luokka:Uskelan kylät
Saha (teollisuuslaitos)

Saha on laitos, jossa puutavara jalostetaan eteenpäin esimerkiksi laudoiksi ja muuksi puutavaraksi. Ensimmäiset sahalaitokset, virtaavan veden voimaa käyttävät vesisahat, Suomeen perustettiin 1500-luvulla.Ahvenainen 1984, 11-12 Suomen teollistuessa 1800-luvulla sahoilla oli merkittävä asema. Tällä hetkellä monilla suomalaisilla sahoilla menee huonosti ja niistä osa saattaa joutua lopettamaan.Taloussanomat: Sahateollisuus vaikeuksissa Toisaalta taas pienillä sahoilla menee paremmin, koska ne toimittavat materiaalia lähinnä kotimaahan ja suuriin sahoihin on vaikuttanut ulkomaan viennin väheneminen.Taloussanomat: Pikkusahoilla pyyhkii hyvin ==Sahalaitoksen tuotantoprosessin vaiheet== * Tukkien vastaanotto * Tukkien mittaus ja lajittelu sahausluokkiin. Mittaus tapahtuu optisesti (laser, infrapuna) ja tukit voidaan myös röntgenkuvata sisäisten vikojen selvillesaamiseksi. * Kuoren poisto tukeista, poistettu kuori käytetään polttoaineena * Tukkien varastointi odottamaan sahausta * Tukkien sahaus sahalinjassa * Sahatavaran tuorelajittelu dimensioiden (paksuus, leveys) ja laadun suhteen * Rimoitus, tuoreesta sahatavarasta tehdään rimapaketteja kuivausta varten * Kuivaus, tapahtui ennen lautatarhassa nykyisin se tapahtuu koneellisesti kuivaamossa ja kestää 2-6 vuorokautta. Suurilla sahoilla kuivaamot ovat jatkuvatoimisia kanaalikuivaamoita joiden toiseen päähän lisätään tuoreita rimapaketteja ja haluttuun kosteusasteeseen kuivuneet paketit otetaan toisesta päästä. * Kuivaamosta tulleet rimapaketit puretaan ja sahatavara lajittelaan sitten dimensioiden, laatuluokan ja kosteusprosentin mukaan. Lajittelun yhteydessä tapahtuu myös sahatavaran tasaus, ts. katkaisu haluttuun pituuteen. Lajittelun tai sitä seuraavan paketoinnin yhteydessä sahatavaran päähän lyödään laadun mukainen laivausmerkki. * Sahatavaran paketointi sahatavarapaketeiksi. Yksi sahatavarapaketti sisältää aina tietyn dimension (paksuus ja leveys), laatuluokan ja kosteusasteen omaavaa sahatavaraa. Pituuspaketissa sahatavara on aina samanmittaista, trukki- eli luutapaketissa on eri pituuksia niin että vain paketin toinen pää on tasattu. Paketti sidotaan vanteilla ja suojataan sitten muovi- tai paperipeitteellä. * Valmiiden sahatavarapakettien varastointi ja lähetys asiakkaille Oppimateriaalit.net : Puutuoteteollisuus : Sahatavaran valmistus ==Katso myös== * Kehäsaha * Vesisaha * Luettelo Suomessa toimineista merkittävistä sahoista ==Lähteet== * ===Viitteet=== ==Aiheesta muualla== * Sawmill Database Luokka:Sahateollisuus
Tesoman vesitorni

Tesoman vesitorni on vesitorni Tesomajärven kaupunginosassa, luoteis- Tampereella noin kuuden kilometrin päässä keskustasta. Vesitorni on muodoltaan sienimäinen, sen vesitilavuus on 5 600 kuutiometriä ja korkeus perustuksista 25 metriä. Vesitorni otettiin käyttöön vuonna 1970 ja se jakaa vettä kaupungin länsi- ja luoteisosiin. Tornin ovat suunnitelleet arkkitehdit Taito Uusitalo ja Olavi Suvitie. Tampereella on viisi muuta vesitornia: Hervannassa, Multisillassa, Kaupissa vanha ja uusi vesitorni ja vanhimpana laitoksena Pyynikin ylävesisäiliö. == Lähteet == Luokka:Tampereen vesitornit Vesitorni
Peltolammin vesitorni

Peltolammin vesitorni sijaitsee Etelä-Tampereella nimestään huolimatta ei Peltolammin vaan Multisillan kaupunginosassa. Vesitorni on valmistunut 1972 ja on muodoltaan sienimäinen. Tornin korkeus on 50 metriä, ja se on Tampereen korkeinMultisillan näyttävä maamerkki. Aamulehti . Vesitilavuus 2 100 kuutiometriä. Vesitornin arkkitehtisuunnittelu on arkkitehtitoimisto Suvitie & Uusitalon ja rakennesuunnittelu Insinööritoimisto Ahonen-Ilveskoski Ky:n ja se on rakennettu kaupungin omana työnä. == Lähteet == Luokka:Tampereen vesitornit Luokka:Multisilta
Carlie Casey

Carlie Casey (s. 16. lokakuuta 1990) on yhdysvaltalainen näyttelijä. Hänen tunnetuin roolinsa on televisiosarjassa Ned's Declassified School Survival Guide, jossa hän on näytellyt Missy Meany -nimistä tyttöä (2005–). ==Aiheesta muualla== * Luokka:Yhdysvaltalaiset näyttelijät Luokka:Vuonna 1990 syntyneet Luokka:Elävät henkilöt
Emeka Okafor

Chukwuemeka Ndubuisi Okafor (s. 28. syyskuuta 1982) on yhdysvaltalainen koripalloilija. Charlotte Bobcats varasi hänet NBA:han vuonna 2004 koko tilaisuuden toisena pelaajana. Hän pelasi siitä pitäen Charlotte Bobcatsissa ja siirtyi vuonna 2009 New Orleans Hornetsiin, vuonna 2012 Washington Wizardsiin ja vuonna 2013 Phoenix Sunsiin. Okafor syntyi Texasin Houstonissa nigerialaisille vanhemmille. Hän opiskeli ja pelasi Bellaire High Schoolissa sekä Connecticutin yliopistossa. Pituutta hänellä on 205 senttimetriä. Hän oli vuoden 2004 toinen NBA-varaus Dwight Howardin jälkeen. Okafor kuului maajoukkueeseen, joka voitti pronssia vuoden 2004 olympialaisissa Ateenassa. Hän sai NBA:n vuoden ansioituneimmalle tulokkaalle myönnettävän Rookie of the Year -palkinnon vuonna 2005. == Lähteet == Luokka:Yhdysvaltalaiset koripalloilijat Luokka:Yhdysvaltalaiset olympiamitalistit Luokka:Amerikannigerialaiset Luokka:Vuonna 1982 syntyneet Luokka:Elävät henkilöt
Ben Gordon

Benjamin ”Ben” Gordon (s. 4. huhtikuuta 1983) on yhdysvaltalainen koripalloilija. Chicago Bulls varasi Gordonin NBA:n vuoden 2004 varaustilaisuudessa ensimmäisen kierroksen kolmantena pelaajana. 191-senttisen Gordonin edellä tilaisuudessa olivat vain Dwight Howard ja Emeka Okafor. Gordon pelasi Chicagossa vuosina 2004–2009, minkä jälkeen hän solmi vapaana pelaajana sopimuksen Detroit Pistonsin kanssa. Kesäkuussa 2012, kolmen Detroitissa pelatun kauden jälkeen, hän siirtyi Charlotte Bobcatsiin pelaajakaupassa, jossa Pistons sai vaihdossa Corey Maggetten. Kauden 2014–2015 hän pelasi Orlando Magicissa. Gordon syntyi Lontoossa, Englannissa jamaikalaisille vanhemmille. Hän pelasi ennen NBA-uraansa Connecticutin yliopiston joukkueessa. Hän oli NBA:n vuoden 2005 paras kuudes pelaaja. == Lähteet == == Aiheesta muualla == Luokka:Yhdysvaltalaiset koripalloilijat Luokka:Vuonna 1983 syntyneet Luokka:Elävät henkilöt
Devin Harris

Devin Lamar Harris (s. 27. helmikuuta 1983) on yhdysvaltalainen koripalloilija. Hän oli vuoden 2004 viides NBA-varaus Howardin, Okaforin, Gordonin ja Livingstonin jälkeen. Harrisin varannut seura oli Washington Wizards, joka kuitenkin myi hänen pelaajaoikeutensa jo saman päivän aikana Dallas Mavericksille. Harris pelasi Mavericksissa, kunnes siirtyi 19. helmikuuta 2008 New Jersey Netsiin. Kolme vuotta myöhemmin, kesken kauden 2010–2011, hän siirtyi Utah Jazziin osana pelaajakauppaa, jossa Nets hankki pelintekijä Deron Williamsin. Heinäkuussa 2012 Jazz myi hänet Atlanta Hawksiin vaihdossa laitahyökkääjä Marvin Williamsiin. Kesällä 2013 Harris palasi Dallas Mavericksiin. Helmikuussa 2018 hän siirtyi Denver Nuggetsiin mutta palasi kesällä 2018 jälleen Dallasiin. Harrisin ammattilaisvuosien paras pistekeskiarvo on 21,3 kaudelta 2008–2009. Hän teki tuolla kaudella myös yhden ottelun piste-ennätyksensä, 47 pistettä ottelussa Phoenix Sunsia vastaan 30. marraskuuta 2008, ja tuli valituksi helmikuussa 2009 pelattuun NBA:n tähdistöotteluun. Harrisin high schoolina oli Wauwatosa East ja yliopistona Wisconsin–Madison. Hän on 1,91 metrin mittainen. == Lähteet == Luokka:Yhdysvaltalaiset koripalloilijat Luokka:Vuonna 1983 syntyneet Luokka:Elävät henkilöt
Josh Childress

Joshua Malik ”Josh” Childress (s. 20. kesäkuuta 1983) on yhdysvaltalainen koripalloilija. Hän oli ensimmäisen kierroksen kuudes varaus NBA:n varaustilaisuudessa 2004 ja pelasi hänet varanneessa Atlanta Hawksissa vuodet 2004–2008. Kesällä 2008 hän kohahdutti koripallomaailmaa siirtymällä Kreikan pääsarjan Olympiakos BC:hen ennätyssuurella kolmen vuoden sopimuksella, jonka nettoarvo oli 20 miljoonaa dollaria. Childress on yksi harvoja NBA:n kärkikaartiin laskettuja amerikkalaisia koripalloilijoita, joka on parhaassa peli-iässään siirtynyt eurooppalaiseen seuraan. Viimeisenä NBA-kautenaan ennen Eurooppaan siirtymistä hän teki keskimäärin 11,8 pistettä ja otti 4,9 levypalloa ottelua kohden. Childress pelasi Kreikan pääsarjassa sekä Euroliigassa kaksi kautta. Hän teki jälkimmäisessä keskimäärin 12,4 pistettä ja otti 4,7 levypalloa peliä kohden. Vuonna 2010 Childress teki paluun NBA:han. Hän siirtyi Phoenix Sunsiin sign-and-trade-tyyppisessä siirrossa, jossa hänen aiempi NBA-seuransa sai vaihdossa toisen kierroksen varausvuoron vuonna 2012. Childress pelasi Phoenixissä kaksi kautta pääsemättä samalle tasolle kuin vuosinaan Atlanta Hawksissa. Hänen pistekeskiarvonsa kaudella 2010–2011 oli 5,0 ja kaudella 2011–2012 2,9, kun Atlantassa hän saavutti parhaimmillaan keskiarvon 13,0 (kausi 2006–2007). Syyskuussa 2012 Childress siirtyi vapaana pelaajana NBA-seura Brooklyn Netsiin. Kaliforniassa syntynyt Childress opiskeli ja pelasi ennen NBA-uraansa Mayfair High Schoolissa sekä Stanfordin yliopistossa. == Lähteet == == Aiheesta muualla == * Profiili NBA:n sivuilla Luokka:Yhdysvaltalaiset koripalloilijat Luokka:Vuonna 1983 syntyneet Luokka:Elävät henkilöt
James Napier (näyttelijä)

James William Robertson Napier (s. 24. maaliskuuta 1982 Wellington, Uusi- Seelanti) on uusiseelantilainen näyttelijä. Hän on esiintynyt useissa televisiosarjoissa, kuten Klaanissa, Power Rangers Dino Thunderissa ja Shortland Streetissä. Hän on punkia soittavan The Pistol Whips -yhtyeen laulaja ja kitaristi. == Filmografia == *Mad Max – ukkosmyrsky (1985) *Being Eve (2001) *Shortland Street (2001) *Klaani (2002–2003) *Mercy Peak (2003) *Power Rangers Ninja Storm (2003) *Power Rangers Dino Thunder (2004) *Power Rangers S.P.D. (2005) == Aiheesta muualla == * Luokka:Uusiseelantilaiset näyttelijät Luokka:Vuonna 1982 syntyneet Luokka:Elävät henkilöt
James Napier

James Napier voi tarkoittaa ainakin seuraavia: *James Napier (1810–1884), skotlantilainen kemisti *James Napier (s. 1982), uusiseelantilainen näyttelijä *James Robert Napier (1821–1879), skotlantilainen insinööri ja keksijä *James ”Jim” Napier (s. 1938), yhdysvaltalainen baseballpelaaja.
Pallo-Sepot 44

Pallo-Sepot 44 (PS-44) on valkeakoskelainen jalkapalloseura, joka perustettiin vuonna 1944. Se pelasi Suomen kolmanneksi korkeimmalla sarjatasolla Kakkosessa viimeksi vuonna 2003. Vuonna 2021 seura siirsi Läntisen B-alueen Kolmosen sarjapaikan FC Haka junioreiden hallintaan kaudesta 2021 lähtien. Pelaajapulan vuoksi Pallo-Seppojen sarjapaikka siirtyi vuonna 2022 kokonaisuudessaan FC Haka-junioreiden hallintaan, eikä seuralla siten ole joukkuetta tai seuratoimintaa kaudella 2022. Pallo-Seppojen tunnetuimpia puheenjohtajia oli Veli Leskinen, joka toimi 1930-luvulla A-maajoukkueen kapteenina ja 1940-luvulla Hakan SM-sarjaan nostaneessa joukkueessa. Seppoja pidetään Hakan sisarseurana, jonka tunnetuin pelaaja on UPM:n entinen toimitusjohtaja, vuorineuvos Juha Niemelä. Juhani Peltonen ja Martti Halme valmensivat Pallo- Seppoja 1970-luvulla, jolloin joukkueessa pelasi muun muassa Mauri Paavilainen. Pallo-Seppojen peliasun värit ovat punainen ja musta. Seppojen valmentajina toimivat Pekka Lingman ja Pasi-Pekka Mäkinen. Joukkue pelaa kotipelinsä Apian urheilupuistossa. == Lähteet == == Aiheesta muualla == * Seuran sivusto Luokka:Suomalaiset jalkapalloseurat Luokka:Valkeakoskelaiset urheiluseurat Luokka:Vuonna 1944 perustetut urheiluseurat
Practice What You Preach

Practice What You Preach on thrash metal -yhtye Testamentin vuonna 1989 julkaistu kolmas studioalbumi. Se menestyi edeltäjäänsä The New Orderia paremmin ja ylsi Yhdysvaltain Billboard 200 -listalla sijalle 77. ==Kappaleet== # Practice What You Preach – 4:54 # Perilous Nation – 5:50 # Envy Life – 4:16 # Time Is Coming – 5:26 # Blessed in Contempt – 4:12 # Greenhouse Effect – 4:52 # Sins of Omission – 5:00 # The Ballad – 6:09 # Nightmare (Coming Back to You) – 2:20 # Confusion Fusion – 3:07 ==Kokoonpano== *Chuck Billy - laulu *Greg Christian - basso *Louie Clemente - rummut *Eric Peterson - kitara *Alex Skolnick - kitara == Aiheesta muualla == * * Luokka:Vuoden 1989 albumit Luokka:Testamentin albumit
Neris

Neris (, , ) on Valko-Venäjällä ja Liettuassa virtaava merkittävä Niemenin sivujoki. Valko-Venäjällä se virtaa Vileikan kaupungin halki. Liettuassa se laskee Vilnan lävitse ja yhtyy Kaunasissa Niemeniin, jota pitkin sen vedet laskevat edelleen Itämeren Kuurinhaffiin.Беларусь Автодорожная (Belarus Avtodorožnaja), 1:1 200 000. Квадрограф, Minsk, 2008. Joen pituus on 510 km, josta ensimmäiset 264 kilometriä virtaavat Valko-Venäjällä. Joessa on voimalapato tekoaltaineen Vileikan länsipuolella (). Tämä noin 27 kilometriä pitkä Vilijan tekojärvi on Valko-Venäjän suurin tekoallas ja samalla Minskin raakavesilähde.Нечаканая Беларусь (Unexpected Belarus). Выдавецтва "Рыфтур", Minsk, 2008. ISBN 978-985-6700-77-7. & & & == Kuvagalleria == Tiedosto:Belarus-Junction of Viliya and Narach Rivers-3.jpg| Naratšin ja Nerisin (valkoven. Vilija) yhtymäkohta runsaat 10 km Vileikan länsipuolella. Tiedosto:Belarus-Viliya River-4.jpg | Neris Valko-Venäjällä. Kuva:Lithuania Kaunas Neman Neris.jpg|Niemenin ja Nerisin yhtymäkohta Kaunasissa. == Lähteet == == Aiheesta muualla == * Hydrologisia tilastoja 1923-1985: Nyaris at Vilnyus (unesco.org) * Hydrologisia tilastoja 1920-1985: Nyaris at Yonava (unesco.org) Luokka:Liettuan joet Luokka:Niemenin vesistö Luokka:Valko-Venäjän joet
Ohjattu demokratia

Ohjattu demokratia () tarkoittaa demokraattista maata, jonka hallinnossa on itsevaltaisia piirteitä. Vaikka maata hallitaan pääosin demokraattisesti, vallankäytössä esiintyy joskus totalitaarisia piirteitä. Tyypillisenä ohjattuna demokratiana voidaan pitää Sukarnon Indonesiaa vuosina 1957–1965 sekä Boris Jeltsinin ja Vladimir Putinin Venäjää vuosina 2000–2008. == Venäjän ohjattu demokratia == Vaikka Venäjän vallanpitäjät monesti väittävät maan olevan demokraattinen, monet venäläiset ja läntiset tahot ovat toista mieltä. Venäjällä on demokraattiset instituutiot, mutta maata hallitaan keskusjohtoisesti. Venäjällä ohjatun demokratian nimitystä on käyttänyt erityisesti Kremliä puolustanut politiikan tutkija Gleb Pavlovski. Venäjää hallitsevan Yhtenäinen Venäjä -puolueen pääideologina pidetyn Vladislav Surkovin mukaan ohjattu demokratia tarkoittaa ulkomaisten tahojen puuttumista jonkun toisen maan asioihin ja tämän vastapainona Venäjällä vallitsee suvereeni demokratia. Kriitikoiden mielestä jo Jeltsinin kauden demokratia oli näyteltyä. Venäjän presidentti Medvedevin mielestä parlamentaarinen demokratia on vaaraksi Venäjälle. == Lähteet == Luokka:Demokratia Luokka:Venäjän politiikka Luokka:Venäjän federaation historia
Ola Brunkert

Ola Brunkert (15. syyskuuta 1946 Örebro, Ruotsi – 16. maaliskuuta 2008 Artà, Mallorca) oli ruotsalainen rumpali. Hänet tunnettiin parhaiten ABBA-yhtyeen rumpalina. Brunkert soitti yhtyeen jokaisella levyllä ensimmäisestä singlestä "People Need Love" lähtien. Viimeksi hän soitti yhtyeen kanssa lokakuussa 1981 singlen "One of Us" nauhoituksissa. Brunkert kuoli tapaturmaisesti 61-vuotiaana kaaduttuaan kotonaan Mallorcalla Artàn kylässä, missä hän oli asunut jo vuosia. == Aiheesta muualla == * HS.fi: Abba-yhtyeen rumpali kuoli Mallorcalla * Dagens Nyheter: Känd svensk musiker hittad död * BBC: Abba drummer found dead in Spain Luokka:Ruotsalaiset rumpalit Luokka:Abba Luokka:Vuonna 1946 syntyneet Luokka:Vuonna 2008 kuolleet
Tetrakalat

Tetrakalat (Characiformes) on viuhkaeväisiin kuuluva makean veden kalojen lahko, johon kuuluvat muun muassa tetrat ja piraijat. Kaiken kaikkiaan lahkoon kuuluu pari tuhatta lajia, joista suurin osa elää Etelä- ja Keski-Amerikassa, joitakin Pohjois-Amerikassa ja noin 210 lajia Afrikassa. Useimmat tetrakalat ovat terävähampaisia petoja. Monet lajit etenkin tetrojen heimosta ovat suosittuja akvaariokaloja, joitakin pyydystetään ruokakaloiksi. == Systematiikka == Tetrakalojen lahkon sukulaisia ovat monnikalat, jotka luetaan samaan Ostariophysi-ylälahkoon. Lahkot lienevät eronneet noin 150 miljoonaa vuotta sitten. Tetrakalat jaetaan 18 heimoon, ja niitä tunnetaan noin 1900 lajia 270 suvussa. Luokitus ei ole kaikilta osiltaan vakiintunut. === Heimojako === * Citaharinoidei (alalahko) *** Linjatetrat (Citharinidae) *** Herttatetrat (Distichodontidae) * Characoidei (alalahko) ** Parodontoidea (yläheimo) *** Parodontidae ** Anostomoidea *** Seisojatetrat (Anostomidae) *** Chilodontidae *** Barbitetrat (Curimatidae) *** Prochilodontidae ** Crenuchoidea *** Purjetetrat (Crenuchidae) ** Hemiodontoidea *** Keilatetrat (Hemiodontidae) ** Alestoidea *** Alestit (Alestidae) ** Characoidea *** Tetrat (Characidae) *** Tapparakalat (Gasteropelecidae) ** Cynodontoidea *** Acestrorhynchidae ("Vaanijatetrat") *** Cynodontidae ** Erythrinoidea *** Amerikanhaukitetrat (Ctenoluciidae) *** Rosvotetrat (Erythrinidae) *** Haukitetrat (Hepsetidae) *** Sukkulatetrat (Lebiasinidae) == Lähteet == * * Varjo, M., Koli, L., Dahlström, H.: Maailman kalojen nimet. Suomen Biologian Seura Vanamo, 2004. ISBN 951-9108-13-0. === Viitteet === * Luokka:Seulonnan keskeiset artikkelit
Musta kieli

Musta kieli () on kuvitteellinen kieli, joka esiintyy J. R. R. Tolkienin fantasiaromaanissa Taru sormusten herrasta. Quenyan ja sindarin haltiakielistä poiketen Tolkien ei kehittänyt mustaa kieltä todellisena taidekielenä juurikaan. Tarussa sormusten herrasta musta kieli esiintyy lähinnä Valtasormukseen kaiverrettuna uhkaavana runokatkelmana: Ash nazg durbatulûk, ash nazg gimbatul, ash nazg thrakatulûk agh burzum-ishi krimpatul. Se tarkoittaa: "Yksi sormus löytää heidät, se yksi heitä hallitsee, se yksi heidät yöhön syöksee ja pimeyteen kahlitsee." Tarun sormusten herrasta jälkiliitteissä kerrotaan, että musta ruhtinas Sauron kehitti mustan kielen pyrkimyksenään luoda yhteiskieli, jota kaikki hänen palvelijansa voisivat puhua keskenään. Sauronin suunnitelmat eivät kuitenkaan onnistuneet ja mustan kielen puhujien joukko jäi vähäiseksi, vaikka jotkin yksittäiset sanat päätyivätkin laajalti käyttöön örkkien muuten hyvin vaihtelevissa puheenparsissa. Esimerkkinä tästä Tolkien mainitsee sanan ghâsh, joka merkitsee tulta. Varsinaista mustaa kieltä puhuivat nazgûl eli sormusaaveet ja muut Sauronin alaiset päälliköt Mordorissa, sekä Sauronin kehittämä peikkorotu olog-hai. Norjalainen black metal -muusikko Varg Vikernes lainasi Burzum- yhtyeensä nimen Tolkienilta: sormusrunossa esiintyvä burzum tarkoittaa mustalla kielellä pimeyttä. == Lähteet == == Aiheesta muualla == * Orkish and the Black Speech Helge Fauskangerin Ardalambion-sivustolla Luokka:Keski-Maan kielet
Polydoros (Priamoksen poika)

Polydoros () oli kreikkalaisessa mytologiassa kuningas Priamoksen ja Hekaben nuorin poika. Hänen isänsä lähetti hänet vävynsä, Traakian kuninkaan Polymestorin, luokse runsain jalokivi- ja kultalahjoin pidettäväksi turvassa Troijan sodan alkamisen tultua ilmeiseksi. Troijan kukistuttua Polymestor piti lahjat itsellään, mutta haki kuitenkin kreikkalaisten suosiota surmaamalla Polydoroksen ja heittämällä hänen ruumiinsa mereen.Plutarkhos, Moralia iv.24 (engl. käännös) Polydoroksen ruumis huuhtoutui Troijan rannikolle, josta hänen äitinsä sen löysi. Raivoissaan Hekabe meni Polymestorin luokse, ja tämän vannottua pojan olevan kunnossa, repi tältä paljain käsin silmät päästä.Ovidius, Muodonmuutoksia xiii.429–564 (engl. käännös) == Lähteet == Luokka:Kreikkalainen mytologia
Mika Ojala

Mika Ojala (s. 21. kesäkuuta 1988 Paimio) on uransa jo lopettanut suomalainen jalkapalloilija, joka edusti viimeksi kaudella 2019–2020 Veikkausliigassa pelannutta Interiä. Hän oli pelipaikaltaan oikea laitalinkki.Mika Ojala Transfermarkt-sivustolla Ojalan vahvuuksina pidettiin muun muassa lujaa ja tarkkaa potkutekniikkaa sekä kykyä antaa ratkaisusyöttöjä. Ojala aloitti jalkapallon Paimion Hakan riveissä. Myöhemmin juniorina hän siirtyi FC Interiin, jonka silloisessa reservijoukkueessa VG-62:ssa hän 16-vuotiaana debytoi myös aikuisten tasolla. Veikkausliigassa hän teki ensiesiintymisenä kaudella 2006. Kausi 2008 oli Ojalalle menestys, sillä hän saavutti Interissä Suomen mestaruuden. Tämän lisäksi hän voitti liigan tehotilaston ja tuli valituksi Veikkausliigan vuoden keskikenttäpelaajaksi. Vuonna 2009 Ojala oli puolestaan voittamassa Suomen Cupia. Ojala voitti tehotilaston myös sekä vuonna 2011 tehden 16 maalia ja syöttäen 19, että 2012 12 maalilla ja 18 maaliin johtaneella syötöllä. Kumpanakin kautena hänet palkittiin Veikkausliigan vuoden keskikenttäpelaajana. Tämän jälkeen vuonna 2013 Ojala siirtyi Allsvenskanin BK Häckeniin kolmen vuoden sopimuksella. Ruotsissa läpimurto jäi Ojalalta kuitenkin tekemättä ja kauden päätteeksi hän purki sopimuksensa seuran kanssa. Hän palasi Interiin helmikuussa 2014 yhden kauden mittaisella sopimuksella. Heinäkuun 2015 alussa Ojala siirtyi Saksan 3. Ligassa pelaavaan VfR Aaleniin.Mika Ojala siirtyy Saksaan Kahden Saksan kauden jälkeen Ojala palasi takaisin Turkuun ja FC Interin riveihin kauden 2020 loppuun kestäneillä sopimuksilla.Mika Ojala palaa Interin riveihin, 18.7.2017 Ojala pelasi myös Suomen eri maajoukkueissa. Vuonna 2007 hän nousi Suomen alle 21-vuotiaiden maajoukkueeseen. Kaiken kaikkiaan hän pelasi alle 21-vuotiaiden maajoukkueessa 17 ottelua, joissa teki kaksi maalia. Ojala valittiin myös alle 21-vuotiaiden EM-kilpailuihin 2009, mutta hän loukkaantui kesäkuun alussa pelatussa liigaottelussa niin, että joutui jäämään turnauksesta pois. A-maajoukkueessa Ojala debytoi tammikuussa 2010 Etelä-Koreaa vastaan. ==Saavutukset== * Suomen mestaruus 2008 ** SM-hopea 2011, 2012 ja 2019 * Suomen Cup 2009, 2018 * Liigacup 2008 * Vuoden liigakeskikenttäpelaaja 2008, 2011, 2012 == Lähteet == * Veikkausliigan Hall of Fame * ===Viitteet=== Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1988 syntyneet Luokka:Elävät henkilöt
Roope Mäkelä

Roope Valtteri Mäkelä (s. 11. maaliskuuta 1974 Karhulahttps://www.fiba.com/pages/eng/fa/player/p/pid/11281/sid/2372/tid/281/_/1994_European_Championship_for_Men_22_and_Under_/index.html ) on suomalainen koripallovalmentaja ja kilpauransa päättänyt koripalloilija. Mäkelä muun muassa voitti neljä Suomen mestaruutta ja neljä Suomen cup- mestaruutta sekä valittiin Suomen pääsarjan vuoden pelaajaksi vuonna 2001. == Pelaajaura == Takamiehenä pelannut 188-senttinen Peli-Karhujen kasvatti Mäkelä pelasi vuosina 1991–2005 miesten SM-sarjassa Espoon Hongassa ja KTP:ssä ja voitti yhteensä neljä Suomen mestaruutta ja neljä Suomen cup-mestaruutta. Mäkelä valittiin Korisliigan vuoden pelaajaksi keväällä 2001 ja kahdella peräkkäisellä kaudella sarjan kehittyneimmäksi pelaajaksi. Hän pelasi myös Suomen miesten maajoukkueessa.http://www.basket.fi/uutiset/kaikki_uutiset/?x122462=70283 == Valmennusura == Mäkelä on toiminut koripallovalmentajana suurilta osin nuorten parissa. Keväällä 2009 hän valmensi Korisliigassa KTP- Basketia.http://www.basket.fi/uutiset/kaikki_uutiset/?x122462=118709 Huhtikuussa 2016 hän teki Naisten Korisliigajoukkue Peli-Karhujen kanssa 1+1-vuotisen päävalmentajasopimuksen.http://www.basket.fi/uutiset/kaikki_uutiset/?x122462=38911116 Helmikuussa 2021 julkistettiin Mäkelän siirtyminen KTP-Basketin päävalmentajaksi kaudelle 2021–2022. Tammikuussa 2022 kerrottiin Mäkelän jatkavan KTP-Basketin päävalmentajana kauden 2022–2023. == Saavutukset == === Henkilökohtaiset saavutukset === * SM-koriksen vuoden pelaaja 2001 * SM- koriksen vuoden kehittynein pelaaja 1994 ja 1995 * Korisliigan runkosarjan syöttökuningas 2004 ** Syöttötilaston toinen 1996, 2003 ja 2005 ** Syöttötilaston kolmas 2001 * Korisligan runkosarjan tarkin vapaaheittäjä 2005 * Korisliigan runkosarjan kolmanneksi tarkin kolmen pisteen korien heittäjä 2002 === Joukkuesaavutukset === * Suomen mestaruus 1993, 1994, 2001 ja 2002 ** SM-hopeaa 1999 ** SM-pronssia: 1997, 1998, 2000, 2004 * Suomen cup-mestaruus 1993, 2001, 2003, 2004 ** Suomen cupin hopeaa 1992, 1994, 1996 ja 1999 * PM- hopeaa 2000http://www.basket.fi/maajoukkueet/joukkueet/miehet/#mbt:2-4000$f&global- season;=3103 ja 2002http://www.basket.fi/maajoukkueet/joukkueet/miehet/#mbt:2-4000$f&global- season;=3123 == Katso myös == * Luettelo 5 000 pistettä tehneistä Korisliiga- pelaajista * Luettelo 500 syöttöä tehneistä Korisliiga-pelaajista * Luettelo 500 pallonriistoa tehneistä Korisliiga-pelaajista == Lähteet == * Roope Mäkelä Suomen Koripalloliitto * Maajoukkuetilastot Suomen Koripalloliitto === Viitteet === Luokka:Suomalaiset koripalloilijat Luokka:Suomalaiset koripallovalmentajat Luokka:Vuonna 1974 syntyneet Luokka:Elävät henkilöt
Yli rautaesiripun

Yli rautaesiripun on Esa Anttalan kirjoittama dokumentaarinen sotaromaani. Teos jäi kaukopartiomiehenä itsekin palvelleen Anttalan viimeiseksi teokseksi. Suomalaisia kaukopartiomiehiä siirtyi sotien jälkeen Yhdysvaltojen palvelukseen. He suorittivat tiedustelupartioita Neuvostoliittoon muun muassa Suomesta ja Norjasta käsin. Toiminta oli erittäin salaista. Koulutusta annettiin Yhdysvaltojen lisäksi myös Norjassa. Kirjan päähenkilönä seikkailee kaukopartiomies Arvo A. Juvonen, joka on sotien jälkeen jäänyt puolustusvoimien palvelukseen, mutta tulee erotetuksi 1950-luvun alussa. Pian Juvonen houkutellaan rajan yli suuntautuvalle matkalle. Kirja huipentuu helium-täytteisellä kaasupallolla tehtyyn rajanylitykseen ja sitä seuranneeseen tiedusteluoperaatioon. Luokka:Vuoden 1977 kirjat Luokka:Esa Anttalan teokset
Kempeleen vesitorni

Kempeleen vesitorni on Kempeleen keskustaajamassa Sarkkirannan asuinalueella sijaitseva vuonna 1975 valmistunut vesitorni. Vuonna 2004 Kempeleen vesitorniin tehtiin remontti, jossa teräsbetoninen vesisäliö pinnoitettiin sekä säiliön julkisivuverhous, LVI- ja sähköjärjestelmät uusittiin. Remontin urakoitsijana toimi Rakennusliike Lehto Oy. Vuonna 2023 vesitornin seinään maalattiin Timo Tyynismaan suunnittelema Evakkomatka -niminen seinämaalaus. ==Lähteet== ==Aiheesta muualla== Luokka:Kempeleen rakennukset ja rakennelmat Luokka:Suomen vesitornit
Kevin Durant

Kevin Wayne Durant (s. 29. syyskuuta 1988 Washington DC) on yhdysvaltalainen koripalloilija, joka edustaa NBA:ssa pelaavaa Phoenix Sunsia. Yhdysvaltain maajoukkueessa hän on voittanut olympiakultaa vuosina 2012, 2016, 2021 ja 2024 sekä maailmanmestaruuden vuonna 2010. Durant oli NBA:n kakkosvaraus vuonna 2007. Kaudella 2013–2014 Durant sai NBA:n arvokkain pelaaja -palkinnon. Hän on voittanut Golden State Warriorsissa kaksi NBA:n mestaruutta (2017 ja 2018), ja kummallakin kerralla hänet palkittiin NBA:n finaalien arvokkain pelaaja -palkinnolla. Muiden saavutustensa ohella Durant on moninkertainen NBA:n korikuningas, ykköstähdistövalinta ja tähdistöottelupelaaja. == Ura == Durant syntyi Washingtonissa yksinhuoltajaperheeseen. Hän asui kaupungin huonomaineisessa osassa mutta innostui nuorena koripallosta. Durantilla oli hyvä hyppyheitto, joka erotti hänet muista samanikäisistä pelaajista. 16-vuotiaana Durantin valmentaja ammuttiin, minkä vuoksi hän kadotti joksikin aikaa mielenkiintonsa koripalloon. Valmentaja oli kuollessaan 35-vuotias, minkä takia Durantin pelinumero on 35. Vuosina 2006–2007 Durant pelasi yliopistokoripalloa Texasin yliopistossa. Hän teki 25,8 pistettä ottelua kohden ja osallistui NBA:n vuoden 2007 varaustilaisuuteen, jossa Seattle SuperSonics (nykyinen Oklahoma City Thunder) varasi hänet tilaisuuden toisena pelaajana. Ensimmäisellä NBA-kaudellaan Durant valittiin vuoden tulokkaaksi. Kausina 2009–2010, 2010–2011, 2011–2012, 2012–2013 ja 2013–2014 hän voitti sarjan pistekuninkuuden. Tammikuussa 2013 Durant teki 52 pistettä Dallas Mavericksia vastaan. Nykyisen NBA:n piste-ennätyksensä, 54 pistettä, hän teki tammikuussa 2014 Golden State Warriorsia vastaan. Kesäkuussa 2016 Durant valittiin Yhdysvaltain olympiajoukkueeseen Rio de Janeiroon,http://www.usab.com/news-events/news/2016/06/2016-moly-team- announced.aspx missä maa voitti kultaa. Heinäkuussa hän ilmoitti siirtyvänsä Golden State Warriorsiinhttp://hangtime.blogs.nba.com/2016/07/04/durant- announces-hell-join-warriors/http://yle.fi/urheilu/3-9002654. Durant voitti vuonna 2017 Warriorsissa NBA:n mestaruuden, ja hänet nimettiin finaalien arvokkaimmaksi pelaajaksihttp://www.nba.com/article/2017/06/13/kevin-durant- earns-finals-mvp. Warriorsin mestaruus ja Durantin finaalien MVP-valinta toistuivat myös kaudella 2017–2018http://www.nba.com/article/2018/06/08/kevin- durant-earns-nba-finals-mvp. NBA-kaudella 2018–2019 Durant pelasi runkosarjassa 78 ottelua 34,6 minuutin keskiarvolla ja teki ottelua kohden 26,0 pistettä, antoi 5,9 syöttöä ja otti 6,4 levypalloa.nba.com Hän loukkaantui pudotuspelien toisella kierroksella Houstonia vastaan ja joutui noin kuukaudeksi kokonaan syrjään peleistä. Viidennessä loppuottelussa hän palasi kentälle mutta pystyi pelaamaan vain noin 12 minuuttia, jona aikana hän teki 11 pistettä. Heinäkuussa 2019 hänet kaupattiin Brooklyn Netsiin. == Lähteet == == Aiheesta muualla == * Virallinen kotisivu * NBA:n pelaajaprofiili Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1988 syntyneet Luokka:Elävät henkilöt Luokka:Seulonnan keskeiset artikkelit
Haley Bennett

Haley Keeling Bennett (s. 7. tammikuuta 1988 Fort Myers, Florida) on yhdysvaltalainen näyttelijä. == Varhainen elämä == Bennett syntyi Floridassa, mutta asui myös Ohiossa ennen muuttoaan Los Angelesiin, Kaliforniaan vuonna 2005. == Ura == Bennett on näytellyt kymmenenvuotiaasta pitäen. Hän tuli tunnetuksi roolistaan elokuvassa Sävel ja sanat (2007). Vuonna 2016 hän näytteli elokuvissa Nainen junassa ja The Magnificent Seven. == Lähteet == == Aiheesta muualla == Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Vuonna 1988 syntyneet Luokka:Elävät henkilöt
Kristen Johnston

Kristen Angela Johnston (s. 20. syyskuuta 1967 Washington, DC) on yhdysvaltalainen näyttelijä. Hänet tunnetaan varsinkin Sally Solomonin roolista televisiosarjassa Kolmas kivi auringosta (1996–2001) ja elokuvasta Flintstones – Viva Rock Vegas (2000), jossa hän näytteli Vilmaa. Johnston voitti parhaan naisnäyttelijän Emmy-palkinnon vuosina 1997 sekä 1999. Hän oli vuonna 1997 myös Golden Globe -ehdokkaana. Johnston syntyi Washington DC:ssä ja vietti suuren osan nuoruudestaan Wisconsinissa, jossa hän valmistui Whitefish Bay High Schoolista. Hän vietti jonkin aikaa oppilasvaihdossa ulkomailla ja valmistui myöhemmin New Yorkin yliopistosta. Johnston on esiintynyt myös elokuvissa, joiden joukossa on Sävel ja sanat (2007). Hän esiintyi sivuroolissa myös elokuvassa Morsianten sota (2009) Debinä, joka oli Emman (Anne Hathaway) kaaso. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1999 Austin Powers – agentti joka tuuppasi minua Austin Powers: The Spy Who Shagged Me Ivana Humpalot 2000 Flintstones – Viva Rock Vegas The Flintstones in Viva Rock Vegas Wilma Slaghoople 2007 Sävel ja sanat Music and Lyrics Rhonda 2009 Morsianten sota Bride Wars Deb 2009 Onnen kukkuloilla Finding Bliss Irene Fox 2011 Life Happens Life Happens Francesca 2012 Vamps Vamps rouva Van Helsing 2012 Bad Parents Bad Parents Tracy 2014 Lovesick Lovesick Katherine 2018 Hurricane Bianca 2: From Russia with Hate Hurricane Bianca 2: From Russia with Hate Roksana Televisiosarjat Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi Rooli Jaksot 1994 Chicagon lääkärit Chicago Hope tohtori Wendy Smythe ”Genevieve and Fat Boy” 1994 The 5 Mrs. Buchanans The 5 Mrs. Buchanans Zena ”Bad News Bart: There’s Peanuts in the Peanut Butter” 1995 Hearts Afire Hearts Afire Margot ”John and Georgie’s Not-So-Excellent Adventure” 1996–2001 Kolmas kivi auringosta 3rd Rock from the Sun Sally Solomon 139 jaksoa 2004 Sinkkuelämää Sex and the City Lexi Featherston ”Splat!” 2004 Teho-osasto ER ylihoitaja Eve Peyton 6 jaksoa 2007 Kim Possible Kim Possible Warmonga (ääni) 3 jaksoa 2009 The New Adventures of the Old Christine The New Adventures of the Old Christine Francie ”Too Close for Christine” 2009–2010 Ruma Betty Ugly Betty Helen 3 jaksoa 2010 Bored to Death Bored to Death Mistress Florence ”Escape from the Dungeon!” 2011–15 The Exes The Exes Holly Franklin 64 jaksoa 2014 Kirstie Kirstie tarjoilija Maddie ”Maddie vs. Maddie” 2014 Moderni perhe Modern Family Brenda ”Strangers in the Night” 2015 Naistenosastolla Amerikassa Getting On Marla Pounder ”Please Partake of a Memorial Orange” 2017 Daytime Divas Daytime Divas Anna Crouse 6 jaksoa 2018–2021 Mutsi Mom Tammy Diffendorf 19 jaksoa == Aiheesta muualla == * Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Primetime Emmy -palkinnon saajat Luokka:Vuonna 1967 syntyneet Luokka:Elävät henkilöt
Morgan York

Morgan Elizabeth York (s. 18. tammikuuta 1993) on yhdysvaltalainen näyttelijä. Hän syntyi Kaliforniassa, mutta on asunut myös New Yorkissa. Hänellä on kaksi sisarusta. York esiintyi vuonna 2003 Liliana Mumyn kanssa elokuvassa Villi tusina. Hänet on nähty lisäksi muun muassa sen jatko-osassa Villi tusina 2 (2005) sekä elokuvassa The Pacifier – Tuttisoturi (2005). York on esiintynyt myös televisiosarjassa Hannah Montana. == Aiheesta muualla == * Luokka:Yhdysvaltalaiset näyttelijät Luokka:Vuonna 1993 syntyneet Luokka:Elävät henkilöt
Essi Hellstén

Essi Hellstén (s. 11. kesäkuuta 1990 Uusikaupunki) kruunattiin Suomen Neidoksi 2. syyskuuta 2007. Hellstén asettui ehdolle kunnallisvaaleissa 2008. Hän oli kokoomuksen ehdokkaana Uudessakaupungissa, ja sai 29 ääntä yltäen näin varavaltuutetuksi. Hellstén osallistui Suomen Huippumalli haussa -ohjelmaan vuonna 2009. Vuonna 2010 hän oli mukana Miss Suomi -kilpailun finaalissa, mutta ei yltänyt kärkikolmikkoon. ==Lähteet== Luokka:Suomalaiset missit Luokka:Vuonna 1990 syntyneet Luokka:Elävät henkilöt
Cameron Bright

Cameron Douglas Bright (s. 26. tammikuuta 1993 Victoria, Kanada) on kanadalainen näyttelijä, joka on esiintynyt muun muassa elokuvissa Godsend (2004), Birth (2004), Thank You for Smoking (2005), Running Scared (2006), X-Men: Viimeinen kohtaaminen (2006) ja Ultraviolet (2006). Bright näytteli Alecia kolmessa Twilight-sarjan elokuvassa. == Elämäkerta == === Yksityiselämä === Cameron Bright syntyi Victoriassa, Kanadassa. Hän sai toisen nimensä äidinpuoleisen isoisän mukaan. Brightilla on kulmakarvassaan arpi, jonka hän sai jo lapsena veljen jahdatessa häntä ympäri ruusupensasta. === Ura === Brightin ensimmäinen näyttelijäntyö oli telekommunikaatioyritys Telusin mainos, joka johti pian pieneen rooliin televisiosarjassa Higher Ground. Hän esiintyi myös useissa televisioelokuvissa, kuten The Christmas Secretissa (2000). Brightin ensimmäinen tunnettu elokuva on Perhosvaikutus. Tämän jälkeen hänellä oli merkittävä rooli huhtikuussa 2004 julkaistussa elokuvassa Godsend, jossa näytteli myös Robert De Niro. Seuraavassa elokuvassaan Birth hän esitti kymmenvuotiasta poikaa. Kaksi elokuvan kohtausta kiinnittivät arvostelijoiden huomion: yhdessä kohtauksista Brightin ja Nicole Kidmanin roolihahmot suutelevat ja toisessa he jakavat kylpyammeen. Jälkimmäisessä kohtauksessa kumpikaan ei ollut oikeasti alasti. Bright oli ehdolla elokuvan Lemony Snicketin surkeiden sattumusten sarjan Klaus Baudelairen rooliin. Hänen seuraavat roolinsa olivat vuonna 2006 elokuvissa Thank You for Smoking, Ultraviolet ja Running Scared. Bright esiintyi myös elokuvassa X-Men – viimeinen kohtaaminen. Hän esiintyi 4400-televisiosarjan jaksossa ”The Wrath Of Graham”, jossa hän esitti yläkoulun oppilasta. Vuonna 2009 Bright esitti Alec-vampyyriä Stephenie Meyerin Houkutus-kirjasarjan toiseen osaan perustuvassa elokuvassa Twilight – Uusikuu. Hän jatkoi roolissa elokuvan jatko-osassa Twilight – Epäilys (2010) sekä elokuvasarjan kaksiosaisen päätöselokuvan Twilight – Aamunkoi toisessa osassa vuonna 2012. == Filmografia == Vuosi Nimi Rooli Huomioita 2000 The Christmas Secret Nuori Jerry Televisioelokuva Higher Ground Nuori Peter TV-sarja, 1 jakso 2002 Shadow Realm Tim Televisioelokuva Dark Angel Johnny TV-sarja, 1 jakso Lone Hero Kid My Brother's Keeper Nuori Ellis Televisioelokuva 2004 Perhosvaikutus Tommy Miller 7-vuotiaana Birth Nuori Sean Godsend Adam Duncan 2005 Tähtiportti Orlin televisiosarja Thank You for Smoking Joey Naylor 2006 X-Men: Viimeinen kohtaaminen Leech Ultraviolet Six Running Scared Oleg 2007 4400 Graham Holt televisiosarja Joulu Ihmemaassa Danny Saunders Normal Brady Juno RPG Nerd 2009 An American Affair Adam Stafford Walled In Jimmy 16-vuotiaana Twilight – Uusikuu Alec 2010 11:11 Zero Päärooli Twilight – Epäilys Alec 2012 Twilight – Aamunkoi, osa 2 Alec == Lähteet == == Aiheesta muualla == * Luokka:Kanadalaiset elokuvanäyttelijät Luokka:Vuonna 1993 syntyneet Luokka:Elävät henkilöt
Röda Lacket

thumb|200px|Röda Lacket-nuuskaa ja annostelija. Röda Lacket eli rööda on nuuskayhtiö Swedish Matchin valmistama nuuskamerkki. Röda Lacket on erittäin kiinteää, mikä mahdollistaa helpon leipomisen eli tamppaamisen. Röda Lacket pussinuuskan valmistus on lopetettu. Ruotsin kauppanimistä kolmanneksi vanhin Generalin ja Ettanin jälkeen. Sen valmistuksen aloitti Petter Swartzin nuuskatehdas Norrköpingissä vuonna 1850. Luokka:Nuuskamerkit